Umberto Econ vuonna 1980 julkaistuun bestselleriin perustuva sarja (The Name of the Rose) sijoittuu keskiajalle italialaiseen benediktiiniläisluostariin. Oppinut ja harras fransiskaanimunkki Baskervillen William nauttii suurta arvostusta omassa veljeskunnassaan. Hän saa tehtäväkseen vaeltaa halki vuoriston syrjäiseen luostariin, missä on tapahtunut selittämätön kuolemantapaus. William ei pääse matkaan yksin, vaan hän saa varjokseen nuoren munkkikokelaan Melkin Adson. Tehtävä luostarissa on visainen, sillä yhä uusia munkkiveljiä tuupertuu outoon väkivaltaiseen kuolemaansa. Samaan aikaan luostariin saapuu paavin nimittämä inkvisiittori Bernard Gui, jolla on oma agendansa - ehkä jopa useampia. Selvittääkö William Adson avulla munkinsurmien sarjan, vai sotkeeko inkvisiittori miehen aikeet? Mitä luostarissa tapahtuu, miksi ja ketkä jäävät henkiin siitä todistamaan? Pääosissa: John Turturro, Damian Hardung, Rupert Everett, Greta Scarano, Michael Emerson, Sebastian Koch, James Cosmo. Tuotanto: 11 Marzo Film, Palomar, RAI, Italia ja Tele München Group, Saksa 2019.